Athanasius Schneider

**Athanasius Schneider** (opprinnelig fornavn Anton; født 1961) er en tysk romersk-katolsk biskop. Han har siden 2011 vært hjelpebiskop i erkebispedømmet Astana i Kasakhstan.

## Liv og virke
### Bakgrunn
Schneiders foreldre var etniske tyskere (svartehavstyskere) fra Odessa i Ukraina. Foreldrene var Josef Schneider og Maria (født Trautmann).

Etter andre verdenskrig ble de deportert fra Berlin til en Gulag-leir i Krasnokamsk i Uralfjellene. Der ble familien involvert i den underjordiske katolske kirke. Schneiders mor Maria var en av dem som skjulte den ukrainske presten Oleksa Zaryckyj, som senere ble drept for sin tros skyld. Familien Schneider ble senere løslatt fra leiren og flyttet til Kirgisistan. I 1969 flyttet de fra Sentral-Asia til Valga i Estland der Anton gikk på en russiskspråklig skole. I 1973 emigrerte de til Vest-Tyskland og slo seg ned i Rottweil.

### Prest
I 1982 ble Schneider medlem av regularklerikerne av Det Hellige Kors og tok i samband med dette ordensnavnet Athanasius. Fra 1984 til 1990 studerte han filosofi og teologi ved ordenens egne høyskole i Anápolis i Brasil. Han ble presteviet 25. mars 1990 av biskopen av Anápolis, Dom Manuel Pestana Filho. Deretter var han i sjelesorgen ved valfartskirken Vår Frue av Aparecida, og samtidig spiritual ved ordenens kloster der i byen.

Schneider studerte patristikk fra 1991 til 1993 i Roma, tok lisensiatgrad ved dominikaneruniversitetet Angelicum og gav deretter forelesninger i Anápolis om kirkefedrene. Doktortittelen fikk han i 1997 med en avhandling ved det pavelige institutt Augustinianum i Roma under professorene Prosper Grech og Vittorino Grossi over Hermas hyrde. Fra 1993 til 2001 var han tilknyttet sin ordens generalat i Roma. Fra 1999 gav han teologiske gjesteforelesninger ved presteseminaret i Karaganda, og i 2001 flyttet han dit. Der ble han spiritual og studierektor.

### Hjelpebiskop i Karaganda
Pave Benedikt XVI utnevnte ham til hjelpebiskop av Karaganda i Kasakhstan og titulærbiskop av *Celerina* den 4. april 2006. Den 2. juni 2006 ble Schneider viet til biskop i Peterskirken av kardinal Angelo Sodano; medkonsekrerende var den apostoliske nuntius Józef Wesołowski, og erkebiskop Jan Paweł Lenga, M.I.C., biskop av Karaganda.

Han virket som hjelpebiskop av Karaganda i fem år.

### Hjelpebiskop i Astana
Fem år senere, i 2011, ble han overflyttet til erkebispedømmet i Kasakhstans hovedstad Astana. 

Schneider ble også generalsekretær for Kasakhstans bispekonferanse.

Den 10. juni 2019 publiserte biskop Schneider sammen med kardinalene Janis Pujats og Raymond Leo Burke og de biskopene Jan Paweł Lenga og Tomasz Peta dokumentet *Declaration of Truths*, med førti punkter som utlegger og forklarer den katolske tro og lære. Dokumentet var foranlediget av «den universelle læremessige forvirring og desorientering», som undertegnerne anser å råde innen den katolske kirke. Undertegnerne vender seg særskilt mot pave Frans erklæring *Document on Human Fraternity for World Peace and Living Together*, også kjent som *Abu Dhabi-erklæringen* (publisert den 4. februar 2019), som blant annet hevder at mangfoldet  av religioner er Guds vilje. De to kardinalene og de tre biskopene mener at den religion som ble født ut av troen på Jesus Kristus er den eneste religion som er blitt skapt ved Guds direkte vilje.

### ''Dominus est''
Biskop Schneider forfekter den tradisjonelle måte å motta den hellige kommunion, det vil si knelende og på tungen. Dette utviklet han i boken *Dominus est*, utgitt i 2008.

Biskop Athanasius Schneider var del av stor internasjonal gruppe katolske kardinaler og biskoper fra hele verden i et åpent brev datert 2. august 2024 krevde at Den internasjonale olympiske komité (IOC) å «avvise» og «be om unnskyldning» for «den forsettlige hatefulle hån» av Jesu siste nattverd under åpningsseremonien til OL i Paris 2024. 

Der skrev de blant annet: *«Med sjokk så verden på når sommer-OL i Paris åpnet med en grotesk og blasfemisk skildring av nattverden. Det er vanskelig å forstå hvordan troen til over 2 milliarder personer kan bli ... spottet. Vi, katolske biskoper fra hele verden, på vegne av kristne overalt, krever at Den olympiske komité avviser denne blasfemiske handling og ber alle troende om unnskyldning. Samtidig som det er vanskelig å tro at en slik forsettlig hatefull hån mot noen annen religion ville blitt vist på verdensscenen, truer denne foraktelige handlingen likevel mennesker av alle trosretninger eller de av ingen tro, idet det åpner døren for de med makt som gjør hva de vil mot folk de ikke liker. ...Nattverden var måltidet som Jesus fra Nasaret delte med sine nærmeste venner om natten før han døde for dem og for oss. Vi ber om at de som søker å skade andre med sin makt, og de som er skadet, vil etterligne hans selvoppofrende kjærlighet, slik at fred, anstendighet og gjensidig respekt kan gjenopprettes i verden.»

== Episkopalgenealogi ==
Hans [[episkopalgenealogi]] er:

* Kardinal [[Scipione Rebiba]] (1504-1577) 
* Kardinal [[Giulio Antonio Santori]] (1532-1602) * bispeviet 1566
* Kardinal [[Girolamo Bernerio]] (1540-1611) *1586
* Erkebiskop [[Galeazzo Sanvitale (erkebiskop)|Galeazzo Sanvitale]] (1566-1622) *1604
* Kardinal [[Ludovico Ludovisi]]  (1595-1632) *1621
* Kardinal [[Luigi Caetani]] (1595-1642) *1622
* Kardinal [[Ulderico Carpegna]] (1595-1679) *1630
* Kardinal [[Paluzzo Paluzzi Altieri degli Albertoni]] (1623-1698) *1666
* [[Pave Benedikt XIII]] (1649-1730) *1675
* [[Pave Benedikt XIV]] (1675-1758) *1724
* [[Pave Klemens XIII]] (1693-1769) *1743
* Kardinal [[Marcantonio Colonna den yngre|Marcantonio Colonna]] (1724-1793) *1762
* Kardinal [[Hyacinthe-Sigismond Gerdil]] (1718-1802) *1777
* Kardinal [[Giulio Maria della Somaglia]] (1744-1830) *1788
* Kardinal [[Carlo Odescalchi]] (1785-1841) *1823
* Biskop [[Eugène-Charles-Joseph de Mazenod]] (1782-1861) *1832
* Kardinal [[Joseph Hippolyte Guibert]] (1802-1886) *1842
* Kardinal [[François-Marie-Benjamin Richard de la Vergne]] (1819-1908) *1872
* Kardinal [[Pietro Gasparri]] (1852-1934) *1898
* Kardinal [[Clemente Micara]] (1879-1965) *1920
* Kardinal [[Antonio Samorè]] (1905-1983) *1950
* Kardinal [[Angelo Sodano]] (1927-2022) *1978
* Biskop *Athanasius Schneider (1961- ) *2011*

== Verker ==
* *Propter Sanctam Ecclesiam Suam: Die Kirche als Geschöpf, Frau und Bau im Bußunterricht des Pastor Hermae*. (Dissertation); ISBN 88-7961-030-9
* *Dominus est – Gedanken eines Bischofs aus Zentralasien über die Heilige Kommunion*. [[SJM-Verlag]], Neusäß 2008; ISBN 978-3-932426-44-5
* *Corpus Christi – Gedanken über die heilige Kommunion und die Erneuerung der Kirche''. SJM-Verlag, Neusäß 2014; ISBN 978-3-940879-33-2

## Referanser


## Eksterne lenker
*